Document ID: 31964L0475

ΟΔΗΓΙΑ ΤΟΥ ΣΥΜΒΟΥΛΙΟΥ της 30ης Ιουλίου 1964 περί οργανώσεως συντονισμένων ετησίων ερευνών επί των επενδύσεων στη βιομηχανία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 213,
το σχέδιο που υπέβαλε η Επιτροπή,
Εκτιμώντας:
ότι, για την εκπλήρωση των καθηκόντων που της ανατίθενται από τη συνθήκη, η Επιτροπή οφείλει να διαθέτει ετήσιες στατιστικές πληροφορίες επί της εξελίξεως των επενδύσεων στις βιομηχανίες της Κοινότητος-
ότι από τη βιομηχανική έρευνα, για το έτος του 1962, για πρώτη φορά εξήχθησαν βασικά στοιχεία συγκρίσιμα επί των ουσιωδών χαρακτηριστικών της βιομηχανίας- ότι παρόμοια απογραφή δεν δύναται να επαναλαμβάνεται συχνά ακόμα κι αν δεν μπορεί κανείς να θεωρήσει, για τα ενδιάμεσα έτη, ετήσια στατιστικά δεδομένα που αφορούν ορισμένα θεμελιώδη πεπραγμένα- ότι μεταξύ των γεγονότων αυτών οι επενδύσεις κατέχουν σπουδαία θέση, τέτοια ώστε τα στατιστικά γραφεία των περισσοτέρων από τα Κράτη μέλη να έχουν κατάλογο εδώ και πολλά έτη των δεδομένων αυτού του είδους-
ότι εν τούτοις είναι απαραίτητο όπως οι ετήσιες αυτές στατιστικές τίθενται στη διάθεση της Επιτροπής εκ μέρους όλων των Κρατών μελών με συντονισμένη μορφή από απόψεως σχεδίου και μεθόδου, ώστε να ληφθούν συγκρίσιμα αποτελέσματα μεταξύ των έξι Κρατών μελών σύμφωνα με την ίδια κατανομή κατά βιομηχανικούς τομείς,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα Κράτη μέλη σε τεχνική συνεργασία με την Επιτροπή λαμβάνουν όλα τα χρήσιμα μέτρα για να πραγματοποιήσουν συντονισμένες ετήσιες έρευνες επί των επενδύσεων των πραγματοποιουμένων στη βιομηχανία και για να πραγματοποιήσουν, κατά το 1965, μία πρώτη έρευνα που να αφορά το 1964.
Άρθρο 2
Για την εφαρμογή της παρούσας οδηγίας, η βιομηχανία ενεργεί αναλόγως προς τις δραστηριότητες τις καθοριζόμενες από την Ονοματολογία των Βιομηχανιών των εγκατεστημένων στις Ευρωπαϊκές Κοινότητες (NICE)(1).
Για τις μικρές επιχειρήσεις, οι έρευνες δύνανται να πραγματοποιηθούν δειγματοληπτικά.
Άρθρο 3
Τα εξαγόμενα ποσά αναφέρονται στις ετήσιες δαπάνες επενδύσεων (περιλαμβανομένων των εγκαταστάσεων των κατασκευασμένων από τις ίδιες τις επιχειρήσεις που κατανέμονται ως ακολούθως:
α) Μηχανήματα, εγκαταστάσεις, οχήματα.
β) Κατασκευές ακινήτων και κτιρίων.
γ) Αγορά υπαρχόντων ακινήτων και κτιρίων και οικοπέδων.
Οι επενδύσεις κοινωνικού χαρακτήρα αποτελούν, κατά το δυνατόν, το αντικείμενον ενός καταλόγου χωριστού και συνολικού.
Άρθρο 4
Με εξαίρεση τις πληροφορίες που υπεβλήθησαν στο στατιστικό απόρρητο από τις εθνικές νομοθεσίες, τα αποτελέσματα των ερευνών μεταβιβάζονται στην Επιτροπή κατανεμόμενα κατά βιομηχανικούς τομείς.
Άρθρο 5
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 30 Ιουλίου 1964.

Labels: 12
1
19